Diari Oficial de la Generalitat Valenciana


Sumari del DOGV 6203, del 10-02-2010 (2010/537)

Notificació de la sentència 78/2009 del judici de divorci contenciós 44/2008.
-----------------------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/537


Data del document
:   28-10-2009

Organisme emissor
:   Jutjat de Primera Instància Número 3 de Vila-real

Tipus de document
:   Edicte

Notificació de la sentència 78/2009 del judici de divorci contenciós 44/2008. [2010/537]  
Assumpte civil 000448/2008  
Part demandant: María Carmen Castillo Caro.   
Part demandada: Ángel José Héctor Nebot.  
En el judici a què es fa referència s'ha dictat la sentència que té l'encapçalament i la dispositiva com segueix:   
«Sentència número 000078/2009   
Vila-real, 27 d'abril de 2009  
M.ª Fernanda Tejero Seguí, jutgessa del Jutjat de Primera Instància i Instrucció número 3 de Vila-real i partit judicial, he vist aquestes actuacions de divorci, seguides amb el número 448/2008, promogudes a instàncies de M.ª Carmen Castillo Caro, representada per la procuradora, Rosa Isabel Andreu Nacher, i assistida pel lletrat Manuel Sánchez Jordán, contra Ángel José Héctor Nebot, declarat en rebel·lia.  
Dispositiva  
Estime la demanda interposada per la representació processal de M.ª Carmen Castillo Caro, representada per la procuradora Rosa Isabel Andreu Nacher, contra Ángel José Héctor Nebot, declarat en rebel·lia, i dispose les mesures següents:   
1. Es decreta el divorci entre les parts.   
2. S'estableix amb càrrec al senyor Héctor l'obligació de pagar a favor de les seues filles menors la pensió alimentària en la quantia de 250 euros per a cada una d'elles, en el compte bancari que a aquest efecte designe la demandant i que s'actualitzarà d'acord amb l'IPC o organisme que legalment el substituïsca, dins dels set primers dies de cada mes. Les despeses extraordinàries seran assumides per ambdós progenitors al 50%, llevat de les mèdiques que es troben cobertes per la Seguretat Social.   
3. S'atribueix a la mare, senyora Castillo Eco, la guarda i custòdia, i la pàtria potestat és compartida per ambdós progenitors.   
4. S'estableix a favor del senyor Héctor el següent règim de visites per a la filla Nerea: caps de setmana alterns des de les 10.00 hores del dissabte fins a les 20.00 hores del diumenge. Durant les vacances d'estiu, la menor Nerea romandrà amb el pare durant un mes, i les parts acorden que els correspondrà de forma alternativa en cada anualitat el mes de juliol i, alternativament, a l'any següent el mes d'agost, i haurà de recollir la menor en el domicili familiar a les 10.00 hores del primer dia de cada mes i l'haurà de tornar al mateix domicili l'últim dia del mateix mes a les 20.00 hores. Les vacances s'iniciaran si hi ha discrepància entre els progenitors els anys parells per al pare i els imparells per a la mare, i així de forma successiva.   
Durant el període de vacances de Nadal, festes locals, patronals de la localitat de Vila-real, i Setmana Santa, de la menor Nerea, en què les activitats escolars se suspendran, romandrà amb el pare la meitat d'aquestes i l'altra meitat amb la mare, alternant cada any els períodes, prenent com a patró per a aquestes dates el curs escolar i iniciant-se el primer període l'endemà del dia que acaben les classes, i concloent a les 20.00 hores del dia que haja de tornar-se al domicili matern; les parts convindran que els períodes en què les vacances, de conformitat amb el patró escolar, estiguen constituïdes per un nombre de dies imparell, la primera meitat es formarà amb un dia més que la segona. El segon període començarà aqueix mateix dia i finalitzarà el dia immediatament anterior al que comence l'activitat escolar. El pare, en aquests períodes, haurà de comunicar a la mare, i a l'inrevés, qualsevol anomalia que puga succeir a la menor. Ambdós han de permetre a aquestes la comunicació amb els seus progenitors, quan aquests o elles mateixes així ho sol·liciten.   
Les vacances s'iniciaran, si hi ha discrepància, els anys parells per al pare i els imparells per a la mare, i així de forma successiva.   
En els casos de malaltia que puga patir Nerea, el progenitor al càrrec del qual estiga li ho farà saber a l'altre com més prompte millor, el qual podrà visitar-la sense cap tipus d'impediment ni limitació.   
En el cas d'aniversari de Nerea, qualsevol dels progenitors podrà visitar-la sense cap tipus d'impediment durant el dia assenyalat.   
En tots els casos el pare haurà de recollir la menor del domicili matern i tornar-la-hi.   
En tots els períodes vacacionals, els progenitors podran contactar i tindre la possibilitat de vore's amb les menors.   
Quant a la filla menor Edurne:   
Fins que complisca els quatre anys d'edat, el pare podrà visitar-la tres dies a la setmana, durant dues hores, amb la comunicació prèvia a la mare amb una antelació mínima de 24 hores.   
Quan Edurne complisca els quatre anys s'aplicarà el mateix règim de visites establit per a Nerea.   
En tots els casos el pare assistirà a visitar la menor al domicili matern o al lloc que designe la mare.   
5. No pertoca que el senyor Héctor Nebot pague cap quantia en concepte de l'arrendament que té concertat la senyora Castillo Caro, així com tampoc les despeses de l'habitatge esmentat.   
No pertoca fer cap imposició expressa de les costes.  
Contra aquesta resolució es pot interposar un recurs d'apel·lació, perquè el resolga l'Audiència Provincial de Castelló. Feu saber aquesta resolució al registre civil on conste inscrit el matrimoni.  
Aquesta és la meua sentència que, jutjant definitivament en primera instància, pronuncie mane i firme».   
Atés que es desconeix el domicili o la residència actuals de la part demandada, mitjançant la provisió de 28 d'octubre de 2009, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat Ángel José Héctor Nebot.  
Vila-real, 28 d'octubre de 2009.- El secretari judicial: Javier Saint-Marc Gutiérrez.